สวัสดีค่ะดิฉันมีอาการเจ็บหน้าอกเวลาหายใจลึก บางทีร้าวลงมาถึงสบักด้านหลัง มีอาการไอเล็กน้อย และมีเสมหะ ก่อนหน้าที่จะมีอาการเจ็บหน้าอกประมาณ5วัน มีไข้ ไอ เจ็บคอ ฉีดยาและให้ยาแก้อักเสบมากินค่ะ พอกินยาแก้อักเสบหมดก็เริ่มมีอาการเจ็บหน้า ปวดบ่าใหล่ ไปหาอีกครั้งนึงที่ รพ.บอกเป็นโรคกระเพาะ ซึ่งไม่ได้มีการปวดท้องเลยนะคะ อยากทราบว่า เป็นอะไรกันแน่คะ หากต้องการหาอีกครั้งควรจะตรวจกับทางด้านไหนดีคะ คุณช่วยแนะนำด้วยค่ะ ขอบมากค่ะ
สวัสดีค่ะ การวินิจฉัยที่เป็นไปได้-ปอดอักเสบ-เยื่อหุ้มปอดหรือเยื่อหุ้มหัวใจอักเสบ-กล้ามเนื้อหรือกระดูกอ่อนบริเวณหน้าอกอักเสบแนะนำว่าถ้าหายจากไข้ ไอ เจ็บคอแล้ว แต่ยังคงมีอาการเจ็บหน้าอกเวลาหายใจเข้าลึกอยู่ไม่หาย ควรไปตรวจเพิ่มเติม อาจไปพบแพทย์ทั่วไปเพื่อประเมินเบื้องต้นว่าน่าจะเข้าข่ายโรคใดมากที่สุดก่อนก็ได้ค่ะ ถ้าแพทย์สงสัยเกี่ยวกับปอดหรือเยื่อหุ้มปอดอักเสบก็อาจจะส่งให้อายุรแพทย์เรื่องทางเดินหายใจดูแลรักษาต่อไปการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการ พักผ่อนให้เพียงพอ และถ้ามีอาการผิดปกติมากขึ้น เช่นเจ็บแน่นหน้าอกมาก หายใจหอบเหนื่อย มีไข้ ใจสั่น ไอมากหรือไอเป็นเลือดควรรีบไปพบแพทย์ค่ะ